Куут

Куут — төл алуу үчүн тубар мал менен эркек малды жупташтыруу (качыруу). Тубар мал күүлөгөн мезгилде куудурулат. Малды алгачкы куудуруу организм жетилгенде өткөрүлөт, мисалы, айгыр менен байтал 3 жашынан, бука менен кунажын 15—18, кочкор менен токту 12—18, каман менен мегежин 10—12 айлыгынан үйүрлөштүрүлөт. Кууттун эркин, короодо, үйүрдө, класстата, жасалма түрлөрү бар. Малдын түрүнө, кунардуулугуна, санына, үйүрүнө, табигый шартка жараша өткөрүлөт. Эркин куут көбүнчө эт багытындагы уй чарбасында, үйүрдө куудуруу көбүнчө жылкы чарбасында, класстата куудуруу кой чарбачылыгында колдонулат. Кой класска бөлүнүп, аларга тандамал кочкор кошулат. 
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9